CELEX: 52018PC0363
Language: sl
Date: 2018-05-23
Title: Predlog SKLEP SVETA o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140 ter globalnih tehničnih predpisov ZN št. 15 in 19 ter glede predlogov dveh novih pravilnikov ZN in dveh novih vnosov na seznam v Izvlečku globalnih tehničnih predpisov kandidatov

EVROPSKA KOMISIJA
            Bruselj, 23.5.2018
            COM(2018) 363 final
            2018/0200(NLE)
            Predlog
            SKLEP SVETA
            o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140 ter globalnih tehničnih predpisov ZN št. 15 in 19 ter glede predlogov dveh novih pravilnikov ZN in dveh novih vnosov na seznam v Izvlečku globalnih tehničnih predpisov kandidatov
            
               
         
         
            
               OBRAZLOŽITVENI MEMORANDUM
            
            
               1.OZADJE PREDLOGA
            
            
               •Razlogi za predlog in njegovi cilji
            
            
               Ekonomska komisija Združenih narodov za Evropo (v nadaljnjem besedilu: UN/ECE) na mednarodni ravni razvija harmonizirane zahteve, katerih namen je odpraviti tehnične ovire v trgovini z motornimi vozili med pogodbenicami Revidiranega sporazuma iz leta 1958 ter pri teh vozilih zagotoviti visoko raven varnosti in varstva okolja.
            
            
               V skladu s Sklepom Sveta 97/836/ES z dne 27. novembra 1997 je Unija pristopila k Sporazumu UN/ECE o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, ter o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“), v skladu s Sklepom Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“), pa je Unija pristopila k Vzporednemu sporazumu.
            
            
               Svetovni forum za harmonizacijo pravilnikov o vozilih (UN/ECE WP.29) zaseda trikrat letno, in sicer marca, junija in novembra. Na vsakem zasedanju se zaradi upoštevanja tehničnega napredka sprejmejo novi pravilniki ZN, novi globalni tehnični predpisi ZN in/ali spremembe obstoječih pravilnikov ZN ali globalnih tehničnih predpisov ZN. Pred vsakim zasedanjem WP.29 te spremembe sprejme ena od šestih delovnih skupin, ki delujejo v okviru WP.29.
            
            
               Spremembe, dopolnila in popravki se nato sprejemajo s končnim glasovanjem in kvalificirano večino pogodbenic na sklepčnem zasedanju WP.29. EU je v okviru WP.29 pogodbenica dveh sporazumov (sporazuma iz leta 1958 in sporazuma iz leta 1998). Za vsako zasedanje WP.29 se pripravi sklep Sveta, t. i. „mega sklep“, ki vsebuje seznam pravilnikov, sprememb, dopolnil in popravkov ter Komisijo na vsakem zasedanju WP.29 pooblašča za glasovanje v imenu Unije.
            
            
               Ta sklep Sveta opredeljuje stališče Unije pri glasovanju o pravilnikih, spremembah, dopolnilih in popravkih, predloženih v glasovanje na junijskem zasedanju WP.29 za leto 2018, ki bo potekalo med 18. in 22. junijem 2018. 
            
            
               •Skladnost z veljavnimi predpisi s področja zadevne politike
            
            
               Ta predlog dopolnjuje politiko Unije na področju notranjega trga za avtomobilsko industrijo in je popolnoma v skladu z njo.
            
            
               Sistem WP.29 krepi mednarodno harmonizacijo standardov za vozila. Pri tem cilju ima pomembno vlogo sporazum iz leta 1958, saj se proizvajalci EU lahko držijo skupnega sklopa homologacijskih pravilnikov, vedoč, da bo njihov izdelek v državah pogodbenicah veljal za skladnega z nacionalno zakonodajo. Ta shema je na primer omogočila, da je Uredba (ES) št. 661/2009 o splošni varnosti motornih vozil lahko razveljavila več kot 50 direktiv EU in jih nadomestila z ustreznimi pravilniki, pripravljenimi v skladu s sporazumom iz leta 1958.
            
            
               Podoben pristop je bil uporabljen tudi pri Direktivi 2007/46/ES, ki je nadomestila homologacijske sisteme držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki ZN, in sicer kot zahteve za homologacijo ali kot alternativa zakonodaji Unije. Od sprejetja navedene direktive se pravilniki ZN vedno bolj vključujejo v zakonodajo Unije v okviru EU-homologacije.
            
            
               •Skladnost z drugimi politikami Unije
            
            
               Sistem WP.29 je povezan s politiko Unije o konkurenčnosti, na katero ta pobuda pozitivno vpliva. Ta predlog je tudi v skladu s prometno in energetsko politiko Unije, ki se v postopku priprave in sprejetja pravilnikov ZN na podlagi sporazuma iz leta 1958 ustrezno upoštevata.
            
            
               2.PRAVNA PODLAGA, SUBSIDIARNOST IN SORAZMERNOST
            
            
               •Pravna podlaga
            
            
               Pravna podlaga za ta predlog je člen 114 v povezavi s členom 218(9) Pogodbe o delovanju Evropske unije.
            
            
               •Subsidiarnost
            
            
               Za mednarodne instrumente, kot so predlogi pravilnikov ZN, spremembe pravilnikov ZN in osnutki globalnih tehničnih predpisov, ter njihovo vključitev v sistem Unije za homologacijo motornih vozil lahko glasuje le Unija. S tem se preprečuje razdrobljenost notranjega trga ter zagotavljajo enaki okoljski in varnostni standardi po vsej Uniji. Zagotavljajo se tudi prednosti ekonomije obsega: izdelki se lahko izdelujejo za celoten trg Unije in tudi za mednarodni trg ter jih ni več treba prilagajati za pridobitev nacionalne homologacije v vsaki državi članici.
            
         
         
            
               Ta predlog je zato skladen z načelom subsidiarnosti.
            
            
               •Sorazmernost
            
            
               
                  Ta sklep Sveta Komisijo pooblašča za glasovanje v imenu Unije in je v skladu s členom 5(1) Sklepa Sveta 97/836/ES sorazmeren instrument za določitev enotnega stališča Unije v UN/ECE pri glasovanju o predlaganih delovnih dokumentih na dnevnem redu zasedanja WP.29. Zato je ta predlog v skladu z načelom sorazmernosti, saj ne presega tistega, kar je nujno za doseganje ciljev pravilnega delovanja notranjega trga ter hkrati visoke ravni javne varnosti in zaščite.
               
            
            
               •Izbira instrumenta
            
            
               Člen 218(9) PDEU zahteva, da Svet sprejme sklep o določitvi stališč, ki se v imenu Unije zavzamejo v organu, ustanovljenem z mednarodnim sporazumom.
            
            
               3.REZULTATI NAKNADNIH OCEN, POSVETOVANJ Z ZAINTERESIRANIMI STRANMI IN OCEN UČINKA
            
            
               •Naknadne ocene/preverjanja ustreznosti obstoječe zakonodaje
            
            
               Ni relevantno.
            
            
               •Posvetovanja z zainteresiranimi stranmi
            
            
               Ni relevantno.
            
            
               •Zbiranje in uporaba strokovnih mnenj
            
            
               Za ta predlog zunanje strokovno mnenje ni relevantno. Vendar je predlog pregledal Tehnični odbor za motorna vozila.
            
            
               •Ocena učinka
            
            
               Za ta predlog se ne more pripraviti ocena učinka, ker ni zakonodajen in ker alternativne možnosti politike niso na voljo ali mogoče.
            
            
               •Ustreznost in poenostavitev ureditve
            
            
               Pobuda ne vpliva na upravno breme, saj sklicevanje na spremembe v prilogi k „mega sklepu“ ne bo uvedlo novih obveznosti poročanja ali drugih upravnih obveznosti za podjetja, vključno z MSP. Pravzaprav se namerava doseči zmanjšanje upravnega bremena, saj uporaba zahtev, ki so harmonizirane na svetovni ravni, proizvajalcem omogoča, da homologacijsko dokumentacijo o sistemih in sestavnih delih predložijo tako v EU kot na izvoznih trgih pogodbenic sporazuma iz leta 1958, ki so zunaj EU.
            
            
               Predlog ima zelo pozitiven učinek na konkurenčnost avtomobilske industrije EU in mednarodno trgovino. Sprejemanje mednarodno harmoniziranih pravilnikov o vozilih s strani trgovinskih partnerjev EU velja za najboljši način za odpravo netarifnih ovir za trgovino in za odprtje ali razširitev dostopa do trga za evropska avtomobilska podjetja.
            
            
               •Temeljne pravice
            
            
               Predlog nima posledic za varstvo temeljnih pravic.
            
            
               4.PRORAČUNSKE POSLEDICE
            
         
         
            
               Ta pobuda nima proračunskih posledic.
            
            
               5.DRUGI ELEMENTI
            
            
               •Načrti za izvedbo ter ureditev spremljanja, ocenjevanja in poročanja
            
            
               Ni relevantno.
            
            
               •Obrazložitveni dokumenti (za direktive)
            
            
               Ni relevantno.
            
            
               •Natančnejša pojasnitev posameznih določb predloga
            
            
               Predlog opredeljuje stališče Unije pri glasovanju o 
            
            
               –predlogih sprememb pravilnikov ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140; 
            
            
               –predlogih sprememb globalnih tehničnih predpisov ZN št. 15 in 19;
            
            
               –predlogih dveh novih pravilnikov ZN; ter
            
            
               –predlogih dveh novih vnosov na seznam v Izvlečku globalnih tehničnih predpisov kandidatov.
            
            
               2018/0200 (NLE)
            
            
               Predlog
            
            
               SKLEP SVETA
            
            
               o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140 ter globalnih tehničnih predpisov ZN št. 15 in 19 ter glede predlogov dveh novih pravilnikov ZN in dveh novih vnosov na seznam v Izvlečku globalnih tehničnih predpisov kandidatov
            
            
               SVET EVROPSKE UNIJE JE –
            
            
               ob upoštevanju Pogodbe o delovanju Evropske unije in zlasti člena 114 v povezavi s členom 218(9) Pogodbe,
            
            
               ob upoštevanju predloga Evropske komisije,
            
            
               ob upoštevanju naslednjega:
            
         
         
            
               (1)Unija je s Sklepom Sveta 97/836/ES
                  1
                pristopila k Sporazumu Ekonomske komisije Združenih narodov za Evropo (UN/ECE) o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“).
            
            
               (2)Unija je s Sklepom Sveta 2000/125/ES
                  2
                pristopila k Sporazumu o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“).
            
            
               (3)Direktiva 2007/46/ES Evropskega parlamenta in Sveta
                  3
                je nadomestila homologacijske sisteme držav članic s postopkom EU-homologacije ter vzpostavila harmoniziran okvir, ki zajema upravne predpise in splošne tehnične zahteve za vsa nova vozila, sisteme, sestavne dele in samostojne tehnične enote. Z navedeno direktivo so bili v sistem EU-homologacije vključeni pravilniki, sprejeti na podlagi Revidiranega sporazuma iz leta 1958 (v nadaljnjem besedilu: pravilniki ZN), kot zahteve za homologacijo ali kot alternativa zakonodaji Unije. Od sprejetja Direktive 2007/46/ES se pravilniki ZN vedno bolj vključujejo v zakonodajo Unije.  
            
            
               (4)Ob upoštevanju izkušenj in tehničnega razvoja je treba prilagoditi zahteve v zvezi z nekaterimi elementi ali lastnostmi, ki so zajete v pravilnikih ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140 ter globalnih tehničnih predpisih ZN št. 15 in 19.
            
            
               (5)Za določitev enotnih določb o homologaciji motornih vozil in njihovih sestavnih delov glede zagotavljanja varnosti dvo- in trikolesnih motornih vozil na vodikov pogon (kategorije L1, L2, L3, L4 in L5), je treba sprejeti predlog pravilnika ZN v zvezi s tem.
            
            
               (6)Za določitev enotnih določb o homologaciji sestavnih delov mehanskih sistemov za spenjanje med seboj povezanih kmetijskih vozil je treba sprejeti predlog pravilnika ZN.
            
            
               (7)Da bi zagotovili prispevek k prihajajočim razpravam o dejanskih emisijah, ki nastajajo med vožnjo, je za Evropsko unijo primerno vnesti Uredbo Komisije (EU) 2017/1151
                  4
                in Uredbo Komisije (EU) 2017/1154
                  5
                na seznam v Izvlečku globalnih tehničnih predpisov kandidatov ter podpreti zahtevo Japonske, naj se v Izvleček vnese njena metodologija za testiranje dejanskih emisij, ki nastajajo med vožnjo.
            
            
               (8)Primerno je, da se oblikuje stališče, ki se glede sprejetja navedenih predlogov v imenu Unije zavzame v upravnem odboru Revidiranega sporazuma iz leta 1958 in izvršilnem odboru Vzporednega sporazuma.  
            
            
               (9)V navedenih odborih Unijo zastopa Komisija v skladu s členom 17(1) Pogodbe o Evropski uniji –
            
            
            
               SPREJEL NASLEDNJI SKLEP:
            
            
               Člen 1
            
            
               Stališče, ki se v imenu Unije zavzame v upravnem odboru Revidiranega sporazuma iz leta 1958 ter izvršilnem odboru Vzporednega sporazuma v obdobju med 18. in 22. junijem 2018, je, da se glasuje za predloge iz Priloge k temu sklepu.
            
            
               Člen 2
            
            
               Ta sklep je naslovljen na Komisijo.
            
            
               V Bruslju,
            
            
               
                     Za Svet
               
            
            
               
                     Predsednik
               
            
         
         
            
                  
                     (1)
                  
                        Sklep Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo o sprejetju enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in o pogojih za vzajemno priznanje homologacij, dodeljenih na podlagi teh predpisov („Revidiran sporazum iz leta 1958“) ( UL L 346, 17.12.1997, str. 78).
               
               
                  
                     (2)
                  
                        Sklep Sveta 2000/125/ES z dne 31. januarja 2000 o sklenitvi Sporazuma o oblikovanju globalnih tehničnih predpisov za kolesna vozila, opremo in dele, ki se lahko vgradijo v kolesna vozila in/ali uporabijo na njih („Vzporedni sporazum“) (UL L 35, 10.2.2000, str. 12).
               
               
                  
                     (3)
                  
                        Direktiva 2007/46/ES Evropskega parlamenta in Sveta z dne 5. septembra 2007 o vzpostavitvi okvira za odobritev motornih in priklopnih vozil ter sistemov, sestavnih delov in samostojnih tehničnih enot, namenjenih za taka vozila (Okvirna direktiva) (UL L 263, 9.10.2007, str. 1).
               
               
                  
                     (4)
                  
                        Uredba Komisije (EU) 2017/1151 z dne 1. junija 2017 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe Komisije (ES) št. 692/2008 (Besedilo velja za EGP)(UL L 175, 7.7.2017, str. 1–643).
               
               
                  
                     (5)
                  
                        Uredba Komisije (EU) 2017/1154 z dne 7. junija 2017 o spremembi Uredbe Komisije (EU) 2017/1151 o dopolnitvi Uredbe (ES) št. 715/2007 Evropskega parlamenta in Sveta o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil, o spremembah Direktive 2007/46/ES Evropskega parlamenta in Sveta, Uredbe Komisije (ES) št. 692/2008 in Uredbe Komisije (EU) št. 1230/2012 ter o razveljavitvi Uredbe (ES) št. 692/2008 in o spremembi Direktive 2007/46/ES Evropskega parlamenta in Sveta v zvezi z dejanskimi emisijami iz lahkih potniških in gospodarskih vozil (Euro 6), ki nastajajo med vožnjo (Besedilo velja za EGP) (UL L 175, 7.7.2017, str. 708–732).
               
            
      
    ---documentbreak--- 
      
         
               EVROPSKA KOMISIJA
            Bruselj,23.5.2018
            COM(2018) 363 final
            PRILOGA
            k
            predlogu Sklepa Sveta
            o stališču, ki se v imenu Evropske unije zavzame v ustreznih odborih Ekonomske komisije Združenih narodov za Evropo, glede predlogov sprememb pravilnikov ZN št. 13, 13-H, 14, 16, 22, 44, 49, 51, 54, 75, 83, 85, 89, 96, 106, 108, 109, 120, 129, 137, 139 in 140 ter globalnih tehničnih predpisov ZN št. 15 in 19 ter glede predlogov dveh novih pravilnikov ZN in dveh novih vnosov na seznam v Izvlečku globalnih tehničnih predpisov kandidatov
            
               
         
         
            
               PRILOGA
            
            
            
                     
                        Pravilnik št.
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                           1
                        
                     
                  
               
                     
                        13
                     
                  
                  
                     
                        Predlog Dopolnila 15 k spremembam 11 Pravilnika ZN št. 13 (zavorni sistemi težkih vozil)
                     
                  
                  
                     
                        ECE/TRANS/WP.29/2018/53
                     
                  
               
                     
                        13-H
                     
                  
                  
                     
                        Predlog Dopolnila 1 k spremembam 01 Pravilnika ZN št. 13-H (zavore vozil kategorij M1 in N1)
                     
                  
                  
                     
                        ECE/TRANS/WP.29/2018/54
                     
                  
               
                     
                        14
                     
                  
                  
                     
                        Predlog sprememb 09 Pravilnika ZN št. 14 (pritrdišča varnostnih pasov)
                     
                  
                  
                     
                        ECE/TRANS/WP.29/2018/44
                     
                  
               
                     
                        16
                     
                  
                  
                     
                        Predlog Dopolnila 3 k spremembam 07 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2018/37
                     
                  
               
                     
                        16
                     
                  
                  
                     
                        Predlog Popravka 1 Dopolnila 9 k spremembam 06 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2018/64
                     
                  
               
                     
                        16
                     
                  
                  
                     
                        Predlog Popravka 1 Dopolnila 1 k spremembam 07 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2018/65
                     
                  
               
                     
                        16
                     
                  
                  
                     
                        Predlog Popravka 1 Dopolnila 10 k spremembam 06 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2018/66
                     
                  
               
                     
                        16
                     
                  
                  
                     
                        Predlog Popravka 1 Dopolnila 2 k spremembam 07 Pravilnika ZN št. 16 (varnostni pasovi)
                     
                  
                  
                     
                        ECE/TRANS/WP.29/2018/76
                     
                  
               
                     
                        22
                     
                  
                  
                     
                        Predlog Dopolnila 3 k spremembam 05 Pravilnika ZN št. 22 (zaščitne čelade)
                     
                  
                  
                     
                        ECE/TRANS/WP.29/2018/38
                     
                  
               
                     
                        44
                     
                  
                  
                     
                        Predlog Dopolnila 14 k spremembam 04 Pravilnika ZN št. 44 (sistemi za zadrževanje otrok)
                     
                  
                  
                     
                        ECE/TRANS/WP.29/2018/39
                     
                  
               
                     
                        49
                     
                  
                  
                     
                        Predlog Dopolnila 10 k spremembam 05 Pravilnika ZN št. 49 (motorji s kompresijskim vžigom in motorji s prisilnim vžigom (s pogonom na utekočinjen naftni plin in stisnjen zemeljski plin))
                     
                  
                  
                     
                        ECE/TRANS/WP.29/2018/46
                     
                  
               
                     
                        49
                     
                  
                  
                     
                        Predlog Dopolnila 6 k spremembam 06 Pravilnika ZN št. 49 (motorji s kompresijskim vžigom in motorji s prisilnim vžigom (s pogonom na utekočinjen naftni plin in stisnjen zemeljski plin))
                     
                  
                  
                     
                        ECE/TRANS/WP.29/2018/47
                     
                  
               
                     
                        51
                     
                  
                  
                     
                        Predlog Dopolnila 4 k spremembam 03 Pravilnika ZN št. 51 (hrup vozil kategorij M in N) 
                     
                  
                  
                     
                        ECE/TRANS/WP.29/2018/63
                     
                  
               
                     
                        54
                     
                  
                  
                     
                        Predlog Dopolnila 23 k Pravilniku ZN št. 54 (pnevmatike za gospodarska vozila in njihove priklopnike)
                     
                  
                  
                     
                        ECE/TRANS/WP.29/2018/55
                     
                  
               
                     
                        75
                     
                  
                  
                     
                        Predlog Popravka 1 Dopolnila 17 k Pravilniku ZN št. 75 (pnevmatike za vozila kategorije L)
                     
                  
                  
                     
                        ECE/TRANS/WP.29/2018/67
                     
                  
               
                     
                        83
                     
                  
                  
                     
                        Predlog Dopolnila 11 k spremembam 06 Pravilnika ZN št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2018/48
                     
                  
               
                     
                        83
                     
                  
                  
                     
                        Predlog Dopolnila 7 k spremembam 07 Pravilnika ZN št. 83 (emisije vozil kategorij M1 in N1)
                     
                  
                  
                     
                        ECE/TRANS/WP.29/2018/49
                     
                  
               
                     
                        85
                     
                  
                  
                     
                        Predlog Dopolnila 8 k Pravilniku ZN št. 85 (merjenje neto moči)
                     
                  
                  
                     
                        ECE/TRANS/WP.29/2018/50
                     
                  
               
                     
                        89
                     
                  
                  
                     
                        Predlog Dopolnila 3 k Pravilniku ZN št. 89 (naprave za omejevanje hitrosti)
                     
                  
                  
                     
                        ECE/TRANS/WP.29/2018/56
                     
                  
               
                     
                        96
                     
                  
                  
                     
                        Predlog sprememb 05 Pravilnika ZN št. 96 (emisije dizelskega motorja (kmetijski traktorji))
                     
                  
                  
                     
                        ECE/TRANS/WP.29/2018/51
                     
                  
               
                     
                        106
                     
                  
                  
                     
                        Predlog Dopolnila 16 k Pravilniku ZN št. 106 (pnevmatike za kmetijska vozila)
                     
                  
                  
                     
                        ECE/TRANS/WP.29/2018/57
                     
                  
               
                     
                        108
                     
                  
                  
                     
                        Predlog Dopolnila 4 k Pravilniku ZN št. 108 (protektirane pnevmatike za osebne avtomobile in njihove priklopnike)
                     
                  
                  
                     
                        ECE/TRANS/WP.29/2018/58
                     
                  
               
                     
                        109
                     
                  
                  
                     
                        Predlog Dopolnila 9 k Pravilniku ZN št. 109 (protektirane pnevmatike za gospodarska vozila in njihove priklopnike)
                     
                  
                  
                     
                        ECE/TRANS/WP.29/2018/59
                     
                     
                        ECE/TRANS/WP.29/2018/59/Add.1
                     
                  
               
                     
                        120
                     
                  
                  
                     
                        Predlog sprememb 02 Pravilnika ZN št. 120 (neto moč traktorjev in necestne mobilne mehanizacije)
                     
                  
                  
                     
                        ECE/TRANS/WP.29/2018/52
                     
                  
               
                     
                        129
                     
                  
                  
                     
                        Predlog Dopolnila 7 k Pravilniku ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2018/40
                     
                  
               
                     
                        129
                     
                  
                  
                     
                        Predlog Dopolnila 4 k spremembam 01 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2018/41
                     
                  
               
                     
                        129
                     
                  
                  
                     
                        Predlog Dopolnila 3 k spremembam 02 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2018/42
                     
                  
               
                     
                        129
                     
                  
                  
                     
                        Predlog sprememb 03 Pravilnika ZN št. 129 (izboljšani sistemi za zadrževanje otrok)
                     
                  
                  
                     
                        ECE/TRANS/WP.29/2018/45
                     
                  
               
                     
                        137
                     
                  
                  
                     
                        Predlog Dopolnila 1 k Pravilniku ZN št. 137 (čelno trčenje s poudarkom na zadrževalnih sistemih)
                     
                  
                  
                     
                        ECE/TRANS/WP.29/2018/43
                     
                  
               
                     
                        137
                     
                  
                  
                     
                        Predlog Dopolnila 1 k spremembam 01 Pravilnika ZN št. 137. (čelno trčenje s poudarkom na zadrževalnih sistemih)
                     
                  
                  
                     
                        ECE/TRANS/WP.29/2018/77
                     
                  
               
                     
                        139
                     
                  
                  
                     
                        Predlog Dopolnila 1 k Pravilniku ZN št. 139 (sistemi pomoči pri zaviranju (BAS))
                     
                  
                  
                     
                        ECE/TRANS/WP.29/2018/60
                     
                  
               
                     
                        140
                     
                  
                  
                     
                        Predlog Dopolnila 1 k Pravilniku ZN št. 140 (elektronski nadzor stabilnosti (ESC))
                     
                  
                  
                     
                        ECE/TRANS/WP.29/2018/61
                     
                  
               
                     
                        Nov pravilnik ZN
                     
                  
                  
                     
                        Predlog novega pravilnika ZN o vozilih kategorije L s pogonom na vodik in gorivne celice
                     
                  
                  
                     
                        ECE/TRANS/WP.29/2018/68
                     
                  
               
                     
                        Nov pravilnik ZN
                     
                  
                  
                     
                        Predlog novega pravilnika ZN o enotnih določbah o homologaciji sestavnih delov mehanskih sistemov za spenjanje med seboj povezanih kmetijskih vozil 
                     
                  
                  
                     
                        ECE/TRANS/WP.29/2018/69
                     
                  
               
            
                     
                        Globalni tehnični predpis št.
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                        Globalni tehnični predpis 15
                     
                  
                  
                     
                        Predlog spremembe 4 globalnega tehničnega predpisa ZN št. 15 (globalno usklajeni preskusni postopek za lahka vozila (WLTP))
                     
                  
                  
                     
                        ECE/TRANS/WP.29/2018/71
                     
                  
               
                     
                        Globalni tehnični predpis 19
                     
                  
                  
                     
                        Predlog spremembe 1 globalnega tehničnega predpisa ZN št. 19 (postopki preskusa emisij zaradi izhlapevanja za globalno usklajene preskusne postopke za lahka vozila (EVAP WLTP))
                     
                  
                  
                     
                        ECE/TRANS/WP.29/2018/73
                     
                  
               
            
                     
                  
                  
                     
                        Naslov točke dnevnega reda
                     
                  
                  
                     
                        Referenčna št. dokumenta
                     
                  
               
                     
                  
                  
                     
                        Zahteva za vnos v Izvleček globalnih tehničnih predpisov kandidatov ter uredbi Evropske unije (EU) 2017/1151 in (EU) 2017/1154 o dejanskih emisijah, ki nastajajo med vožnjo
                     
                  
                  
                     
                        ECE/TRANS/WP.29/2018/79
                     
                  
               
                     
                  
                  
                     
                        Zahteva za vnos japonske metodologije za testiranje dejanskih emisij, ki nastajajo med vožnjo, na seznam v Izvlečku globalnih tehničnih predpisov kandidatov (izvlečku kandidatov)
                     
                  
                  
                     
                        ECE/TRANS/WP.29/2018/81
                     
                  
               
         
         
            
                  
                     (1)
                  
                        Vsi dokumenti, navedeni v preglednici, so javno dostopni na: 
                  http://www.unece.org/trans/main/wp29/wp29wgs/wp29gen/gen2018.html